
Kabataan, makibaka para sa tunay na demokrasya! 


gayon, higit kailanman, kailangang ipamalas ng mga kabataang Pilipino ang kanilang marubdob na pagmamahal 
sa bayan, hustisya, kalayaan at demokrasya. Sa gitna ito ng palasak at paulit-ulit na paglapastangan ng rehimeng 
Duterte sa kanilang karapatan at ng buong sambayanan habang walang ipinatutupad na makabuluhang reporma 


para sa kanilang kagalingan laluna sa gitna ng pandemyang dulot ng COVID-19. 


Ang mga suliranin ng kabataang 
Pilipino ay bahagi lamang ng mas 
malaking suliraning kinakaharap ng 
mamamayan. Bahagi sila ng milyun- 
milyong magsasakang patuloy na 
pinagkakaitan at inaagawan ng 
lupang mabubungkal. Nagpapatuloy 
ang nararanasan nilang gutom at 
pagkalam ng sikmura dahil salat sila 
sa kabuhayan. Sila ang magmamana 
ng daantaong suliranin ng kanilang 
mga magulang ng kasalatan o 
kawalan ng lupang mabubungkal na 
siyang dahilan ng kanilang matinding 
kahirapan. 


Sa mga kalunsuran at sentrong 
bayan, sa. bawat. pamilyang 


manggagawa at maralita, nariyan 
ang mga kabataang nagdurusa 
sa pagkalugmok at pagbagsak ng 
kabuhayan ng kanilang pamilya. 
Marami sa kanila ang napipilitang 
huminto sa pag-aaral at maagang 
magbanat ng buto upang maisalba 
ang kanilang mga pamilya sa higit na 
kadustaan. 


Naoobliga silang pumasok sa 
samu't saring trabaho sa murang 
edad. At tulad ng kanilang mga 
magulang, mamanahin nila ang 
buhay-aliping ipinapataw ng mga 
ganid-sa-tubong kapitalistang 
mapagsamantala... Kumukulo ang 
sitwasyon para sa pag-aalsa ng mga 


kabataan dahil nakikita nilang wala 
silang maaliwalas na kinabukasan 
sa ganitong sistema ng lipunang 
Pilipino. 

Sa kabilang banda, ginagawa 
ng rehimeng Duterte ang lahat 
ng pamamaraan upang ilayo 
ang kabataan sa landas ng 
rebolusyonaryong pagbabago at 
armadong paglaban. Taong 2017 ay 
nagpanukala si Duterte na muling 
buhayin ang mandatory military 
training para sa mga kabataan -- 
ang ROTC na dating naging opsyonal 
sa ilalim mng National Service 


Training Program Act of 2001. Isa 
itong hakbangin para mas mabilis 

na imilitarisa ang mga unibersidad at pamantasan nang sa gayon ay 
maging lehitimo ang mga operasyon sa pagmamanman, red-tagging 
at harasment sa mga aktibista at progresibong organisasyon ng mga 
kabataan. Hanggang sa kasalukuyan, mariin itong tinututulan ng mga 
kabataang estudyante upang mapanatili ang mga demokratikong 
karapatan ng lahat ng mga sektor sa loob at labas ng mga pamantasan. 
Samantala, hindi pa rin mapigilan ang National Task Force to End 
Local Communist Armed Conflict (NTF-ELCAC) sa pag-atake nito sa 
akademya. Itinutulak ngayon ni Duterte kasabwat ang Commission 
on Higher Education (CHED) na tanggalin ang lahat ng mga libro 
at publikasyon na naglalaman at nagtatalakay sa pambansa- 
demokratikong rebolusyon na tinatakang subersibo ng reaksyunaryong 
gubyerno sa mga aklatan ng mga unibersidad. Kabilang sa mga 
tinanggal ang mga dokumento ng kasunduan ng GRP at NDFP at mga 
librong isinulat ni Prop. Jose Maria Sison. 


Ang ginagawa ng rehimen na “'pagpupurga' ng mga pambansa- 
demokratikong sulatin sa mga silid-aklatan ay malinaw na paglabag sa 
karapatan ng mamamayan sa impormasyon at pagkatuto na maaaring 
maihalintulad sa noo'y hibang na hakbangin ni Hitler sa Nazi Germany. 
Diumano, ayon sa NTF-ELCAC at CHED, kailangang gawin ito “para 
ilayo ang mga estudyante at mamamayan sa armadong rebolusyon". 
Ngunit wala itong ibang hangarin kundi panatilihing mangmang ang 
mga nakababatang henerasyon hinggil sa kasaysayan at pagkaitan ang 
mamamayan ng anumang impormasyon para sa mas kritikal na pag- 
iisip at matalinong pagsusuri ng lipunang Pilipino. Pinalalala nitong 
higit ang pasistang katangian ng edukasyon sa bansa nang sa gayon 
ay idebelop sila bilang mga masunuring tupa sa pasista at bulok na 
sistema ng lipunan. 


Bago ito, sa bungad pa lang ng taon, unilateral na kinansela ng 
rehimeng Duterte sa pamamagitan ni Defense Secretary Delfin 
Lorenzana ang UP-DND Accord ng 1989 sa layuning higit na ipataw 
ang kamay-na-bakal na paghahari sa institusyon ng Unibersidad ng 
Pilipinas na tinatakan ng rehimen na “pugad ng mga komunista at 
NPA recruitment. Bahagi ito ng pasistang pakana ng civilian military 
junta ng rehimeng Duterte na militarisahin ang mga unibersidad at 
kolehiyo upang sikilin ang freedom of expression, academic freedom 
at iba pang demokratikong karapatan ng masang estudyante at 
ng buong akademikong komunidad. Pilit na hinaharangan ng mga 
alipures ni Duterte sa Kamara at Senado ang pagpapasa ng batas na 
mag-iinstitusyunalisa sa nilalaman ng UP-DND Accord para sa kanyang 
krusadang anti-komunista at anti-mamamayan. 


Sa kabilang banda, tuluyan namang inabandona ng rehimen 
ang kanyang tungkulin sa milyun-milyong kabataang patuloy na 
pinahihirapan ng mahabang panahong kawalan ng face-to-face classes 
na pumatong sa mga dati nang suliranin sa sektor ng edukasyon sa 
bansa. Pilit na pilit ang iskemang blended learning ng Department of 
Education na higit na nagpabansot sa kakayahan ng mga mag-aaral. 
Bukod dito, dagdag ang pahirap na dulot sa mga guro at magulang 
o guardian ng mga mag-aaral. Kung tutuusin, bahagi ito ng kriminal 
na kapabayaan ng rehimen sa pagtugon sa pandemyang COVID-19 sa 
bansa. Kahit pa ngayong isinasagawa na ang limitadong face-to-face 
classes sa ilang mga paaralan, kapos na kapos pa rin ang mga solusyon 
ng gubyerno sa matagal nang mga suliranin sa sektor ng edukasyon 
na kakulangan ng mga klasrum, paaralan, guro, materyales at iba 
pa. Wala ring hakbangin ang gubyerno sa nagpapatuloy na pagliit ng 
bilang ng mga kabataang nag-eenrol tuwing pasukan na pinalala pa ng 
kasalukuyang pandemya. 

llan lamang ito sa mga 
kinakaharap ng maraming kabataan 
ngayon. Sa kabilang banda, dapat 
maging malinaw at imulat sila sa 
kanilang mapagpasyang papel para 
kamtin ang tunay na pagbabagong 
panlipunan na matagal nang 
inaasam ng sambayanang Pilipino. 
Sa kasaysayan ng kilusang kabataan 
sa bansa, gumampan sila ng 
mahalagang papel sa pakikipaglaban 
sa mapang-aping sistema. Mga 
kabataang rebolusyonaryo rin ang 
namuno sa paglaban sa kolonyalismo 
ng mga Kastila at Amerikano. Mula 
rin sa kanilang hanay ang maraming 
namuno sa bagong demokratikong 
kilusang pambansa hanggang muling 
maitatag ang Partido Komunista 
ng Pilipinas noong 1968 at Bagong 
Hukbong Bayan” noong 1969. 
Rumurok ang mga pakikibakang 
ito sa paglaban sa diktadurang 
US-Marcos. Tampok sa ilalim ng 
diktadurang Marcos ang papel ng 
mga kabataan sa First Quarter Storm, 
hanggang sa People Power ng 1986. 
Laksang kabataan din ang tumungo 
sa mga larangang gerilya upang 
magsulong ng armadong pakikibaka 


sa gitna ng Martial Law. Ipinamalas 
nila ang lakas at dagundong ng 
kanilang tinig at nagkakaisang 
pagkilos na umalingawngaw sa 
buong bansa at nag-ahita sa daan- 
libong mamamayan para ibunsod 
ang mga higanteng kilusang protesta sa 
lansangan at higit na nagpalakas sa 
digmang bayan sa kanayunan. 


Kailanman, hindi nagupo ng 
pasistang estado ang diwang palaban 
ng mga kabataan. Marami sa kanila 
ang lumalahok sa  pambansa- 
demokratikong BB pakikibaka para 
sa karapatan at kagalingan ng 
mamamayan sa gitna ng mga 
banta ng karahasan at pagpatay ng 
kasalukuyang rehimen. Lumalabas 
sila sa kanilang mga tahanan, 
paaralan at pook-hanapbuhay para 
maging bahagi ng pakikibaka ng 
mamamayan. 


Sa kasalukuyan, isinusuka 
ng mga kabataan ang palpak at 
pabayang rehimeng Duterte na 
bigong resolbahin ang nabubulok 
na kalagayan ng edukasyon at iba 
pang serbisyong panlipunan na 
pinalala ng pandemya. Kailangang 


higit na paigtingin ng mga kabataan 
ang pakikipaggitgitan sa ngipin-sa- 
ngiping propaganda upang basagin 
ang bulag, panatiko at pasistang 
ideolohiyang  ipinapalaganap ng 
rehimeng Duterte. Pasiglahin ang 
kilusang propaganda para ibandila 
ang pambansa-demokratikong 
adhikain ng mamamayan. 


Higit na paramihin ang bilang ng 
mga kabataang mapangahas na 
nakikibaka lupang ibagsak ang 
kasalukuyang sistemang 
malakolonyal at malapyudal at 
palitan ito ng bagong sistemang 
umiiral ang hustisyang panlipunan at 
tunay na kalayaan at demokrasya. 
Higit na palakasin ang Bagong 
Hukbong Bayan mula sa hanay ng 
mga kabataan upang isulong ang 
armadong pakikibaka laban sa 
pasista at teroristang 
reaksyunaryong gubyerno. lalay ang 
kanilang talino, lakas at sarili para sa 
pagsusulong at pagtatagumpay ng 
demokratikong rebolusyong bayan 
na may sosyalistang perspektiba at 
kamtin ang matagal na nilang 
hinahangad na hustisyang 
panlipunan at ganap na kalayaan. 


BALITA 


Mga pulis na pumaslang sa lider-manggagawa noong Bloody Sunday, 


kinasuhan ng murder 


Sinampahan ng kasong murder 
ang 17 pulis na sangkot sa pagpaslang 
kay” Emmanuel “Ka. Manny” 
Asuncion,  lider-manggagawa at 
provincial coordinator ng Bagong 
Alyansang Makabayan (BAYAN)- 
Cavite. Nakahain ang kasong kriminal 
sa Office of the City Prosecutor sa 
Dasmarifias City, Cavite at itinakda 
ang pagdinig nito sa Enero 11 at 25, 
2022. 


Si Ka Manny ay kabilang sa siyam 
na biktima ng “Bloody Sunday” noong 
Marso 7 kung saan inilunsad ng AFP- 
PNP ang madugo at koordinadong 
reyd sa mga opisina at tirahan ng mga 
kilalang personahe ng mga progresibo 
at makabayang organisasyon sa 
rehiyon. Bukod sa mga pinaslang, 
dinakip ng mga berdugo ang anim 
pang aktibista gamit ang mga 
minanupakturang search at arrest 

warrant mula sa dalawang huwes sa 
Metro Manila. 


Ang paghahabla sa 17 pulis 
ay iniresulta ng  konsistenteng 
panawagan ng mga kaanak ng mga 
biktima at grupong tagapagtanggol 
sa karapatang tao sa Department of 
Justice (DOJ) at iba pang kaugnay na 
institusyon. Noong Nobyembre 22, 
inirekomenda ng DOJ nasampahan ng 
kasong murder sina Police Lt. Elbert 
Santos, Police Lt. Shay Jed Sapitula, 
Police Senior Master Sgt. Hector 
Cardinales: Police Master Sgt. Ariel 
dela Cruz, Police Staff Sgt. Joemark 
Sajul: mga Police Corporal na sina 
Ernie Ambuyoc, Mark John Defiesta, 
Arjay Garcia, Caidar Dimaculangan, 
Bryan Sanchez at Ericson Lucido, 
at sina Police Patrolman Jayson 
Maala, Juanito Plite, Jonathan Tatel, 
Prince Benjamin Torres, Jaime 


Turingan at Lopera Rey PJ Dacara. 
Nakatakda ring ilabas sa kalaghatian 
ng Disyembre ang resulta ng 
imbestigasyon sa Bloody Sunday ng 
Administrative Order (AO) 35 Special 
Investigating Team (SIT) na binuo ng 
DOJ. 


Habang ikinalulugod ang desisyon 
ng DOJ, patuloy na iginigiit ng mga 
kaanak ng mga biktima at grupong 
tagapagtanggol sa karapatang pantao 
na dapat ding usigin at papanagutin 
ang mga sangkot sa pagpatay sa mag- 
asawang sina Ariel at Chai Evangelista 
sa kanilang tahanan sa Nasugbu, 
Batangas, mga Dumagat na sina 
Randy at Puroy dela Cruz sa Tanay, 
Rizal at mga lider-magsasakang sina 
Melvin Dasigao, Mark Bacasno, at 
magkapatid na sina Abner at Edward 
Esto sa Rodriguez, Rizal. 

PAHAYAG 


Tanggalin ang excise tax sa produktong petrolyo! 
Ibasura ang Oil Deregulation Law at iba pang neoliberal na 


patakaran! 
Patnubay de Guia 


Tagapagsalita, National Democratic Front of the Philippines-Southern Tagalog 


pate! sa bayan ang siyam na linggong sunud-sunod na pagsirit ng presyo ng mga produktong petrolyo. Kung 
pagbabatayan ang pagtataas nito mula Enero, umaabot na sa P20 ang netong itinaas sa presyo ng kada litro 
ng gasolina pa lamang. Dapat igiit ng taumbayan ang pagtatanggal sa excise tax o dagdag na buwis sa langis para 
kagyat na ibsan ang pasanin ng taumbayan hanggang sa pagbabasura ng Oil Deregulation Law. 


Sa huling linggo ng (Oktubre, 
tumaas pa ng S85 kada bariles 
ang presyo ng krudong langis 
sa internasyunal na pamilihan. 
Binunsod ito ng pagtanggi ng 
Organization of Petroleum Exporting 
Countries (OPEC), Russia at mga 
alyado nito na itaas ang produksyon 
ng krudong langis habang papalaki 
ang demand ng China at Europe sa 
langis. Sinasamantala ito ng mga 
kumpanya ng langis sa Pilipinas para 
magpataw ng mas mataas na presyo 
ng produktong petrolyo. Sikreto ang 
kwentada sa pagtatakda ng presyo 
at ang imbentaryo ng hawak nilang 
langis. 


Ibayong magdurusa ang 
mamamayan dahil tiyak na tataas ang 
mga presyo ng pagkain at iba pang 
pangunahing bilihin sa darating na 
mga buwan. Kinakailangan ang langis 
sa pagpapatakbo ng mga makina sa 
pagawaan at sa pagsasaka hanggang 
sa mga sasakyan na nagdedeliber 
ng mga produkto tungo sa mga 
pamilihan. Bukod dito, mas matindi 
ang tama nito sa mga drayber ng mga 
pampublikong sasakyan, pati ang 


4 KALATAS 


mga mangingisda ay dumadaing din 
sa pagtaas ng presyo ng langis. 


Sa harap nito, nagmamatigas 
pa ang gubyernong Duterte na 
ipagpatuloy ang excise tax sa 
langis at kinukunsinte ang mga 
kumpanya ng langis sa walang- 
habas na pagtataas sa presyo ng 
produktong petrolyo. Palusot ng 
Department of Finance (DOF), 
malulugi ang Pilipinas ng hanggang 
P130 bilyon oras na tanggalin ang 
excise tax. Isinasangkalan pa ng mga 
buhong na burukrata na maaantala 
ang pagkakaloob ng serbisyong 
pangkalusugan dahil diumano 
ginagamit ang buwis sa langis sa 
pagtugon sa pandemya. 


Taliwas sa ipinangangalandakan 
ng gubyernong Duterte na para sa 
mamamayan ang mga sinisingil na 
buwis, dagdag pasakit sa kanila ang 
mga buwis na ito. Pumatong sa 


pasanin ng mamamayan ang mga 
bayarin sa naunang ipinasang Tax 
Reform for Acceleration and Inclusion 
(TRAIN) Law at 1296 na value added 
tax bago ang pandemya. 


Nitong 


Mayo, nadagdagan ng P10 buwis 
ang gasolina sa gitna ng malawakang 
disempleyo at lumalalang kahirapan 
sa bansa. Kasinungalingan na 
ito'y para sa ayuda dahil hanggang 
sa kasalukuyan, kinakalampag 
ng sambayanan ang rehimen sa 
kawalan at kakulangan ng ayuda at 
serbisyong pangkalusugan. Nalantad 
pang kinurakot ng administrasyon 
ang pondo at dinispalko para sa 
kontra-rebolusyonaryong gera at 
pambubusog sa mga alaga nitong 
militar at pulis. 


Imbes na tugunan ang daing ng 
mamamayan na pigilan ang pagtaas 
ng presyo ng produktong petrolyo, 
abala sa pulitika ang kalihim ng 
Department of Energy (DOF) na si 
Alfonso Cusi. Pinamumunuan ni Cusi 
ang isang paksyon ng PDP-Laban na 
lalahok sa darating na pambansang 
eleksyon 2022. Lalong kasuklam- 
suklam na sa gitna ng krisis at 
palyadong pamamahala, tinitiyak pa 
ng pangkating Duterte na mailuklok 
ang tirano at mga kasapakat nito sa 
poder. 


Sa harap ng  kainutilan at 
pagtetengang kawali ng gubyernong 
Duterte, dapat padagundungin ng 
mamamayang Pilipino ang kanilang 
panawagan para tanggalin ang 
mga dagdag na buwis. Dapat ding 
patuloy na singilin ang rehimeng 
Duterte sa pagnakakaw sa buwis 
ng mamamayan na nagbunsod ng 
palyadong tugon sa pandemya at 
nagdarahop na kalagayan. 


Dapat bigkisin ang malawak 
na sambayanan para ibasura ang 
mga mapaniil na batas gaya ng 
TRAIN Law at Oil Deregulation Law. 

Hinihimok ng NDFP-ST ang mga tapat 
na lingkod-bayan na makipagkaisa 
sa mamamayan para ibasura ang 
mga nabanggit na batas at iba pang 
neoliberal na patakaran sa lehislatura. 
Hinihikayat silang gumawa ng 
resolusyon na nagpapataw sa mga 
kumpanya ng langis na isapubliko ang 
proseso ng pagpepresyo at iba pang 
kaugnay na impormasyon. 


Marapat na ipagpatuloy ang 
pambansa-demokratikong 
rebolusyon upang ganap na makalaya 
sa kontrol ng mga imperyalista na 
nagmomonopolyo sa mga 
mahalagang rekurso tulad ng langis. 
Sa pagtatagumpay ng rebolusyon, 
titiyakin ng demokratikong 
gubyernong bayan na hindi ito 
magiging sunud-sunuran sa dikta ng 


mga kapitalistang ganid sa tubo at 
nagpapasasa sa paghihirap ng 
mamamayan. Ang mga susing 
industriya tulad ng langis ay 
mapapasakamay ng sambayanan 
upang matiyak na magsisilbi ito sa 
pangangailangan ng lipunan, at hindi 
ng iilan. 


#NeverAgain 


Pagkatapos ng Ikalawang 
Digmaang Pandaigdig at pagpasok 
ng dekadang 1950, higit na 
paborable ang pandaigdigang 
kalagayan para sa pagsusulong 
ng rebolusyon sa mga kolonya at 
malakolonya. Nakapwesto ang uring 
proletaryado sa malalaking bayan sa 
daigdig, ang Unyong Sobyet, Tsina 
at mga bayan sa Silangang Europa, 
habang patuloy na lumalakas 
ang mga kilusan sa pagpapalaya 
sa iba't ibang bayan at aping 
mamamayan ng mundo kabilang 
ang mga nasa kontinenteng Asya, 
Aprika at Amerikana Latina. Higit 
na nabangkarote ang kapangyarihan 
ng mga imperyalistang bansa laluna 
ang imperyalismong US matapos 
ang digmaan. Sa inilunsad nitong 
gerang agresyon laban sa bansang 
Vietnam, lalo lamang nahiwalay 
ang US sa mamamayan ng daigdig 
dahil nalantad ang marahas at di 


makatarungang 58s Bspananakop na 
inilunsad nito sa mamamayang 
Vietnamese. 


Sa Pilipinas, nanatiling mataba 
ang lupa para sa rebolusyon dahil sa 
pagiging sagadsaring tuta ng US ng 
mga rehimen laluna sa pagkaluklok ni 
Ferdinand Marcos sa estado-poder. 
Matinding burukratikong korapsyon, 
laganap 78 na :7 pagsasamantalang 

SERYE 


Ang kilusang kabataan laban sa pasista at 
tiranikong US-Marcos 


| ba makasusulong ang isang bansa kung hindi nito patuloy na papanariwain ang sarili 
sa pamamagitan ng mga kabataang militante at may progresibong kaisipan. Ang isang 
mundong ang kabataan ay kimi at walang pakialam ay magbibigay lamang sa lahat ng rehimeng 
walang katarungan at nagsasamantala ng tauhan sa pinagsasamantalahang paggawa at 
pamboala para sa di makatarungang mga digma. 


pyudal at malapyudal, kawalan ng 
hanapbuhay at lansakang paglabag 
sa karapatang tao ang dinaranas ng 
mamamayan sa ilalim ng kanyang 
pasista at korap na paghahari. Bago 
pa ipataw ni Marcos ang Martial 
Law sa buong bansa, nakapwesto 
na ang kilusan ng mga kabataan na 
handang hamunin ang sistemang 
malakolonyal at malapyudal upang 
kamtin ang tunay na pagbabagong 
panlipunan. Sa ganitong layunin, 
itinatag ang Kabataang Makabayan 
(KM) noong Nobyembre 30, 1964, 
sa okasyon ng ika-101 kaarawan ng 
bayaning si Andres Bonifacio, ang 
tinaguriang ama ng Katipunan, na 
sa kanyang kabataan pinangunahan 
ang isang pambansang kilusan 
upang tapusin ang paghahari ng mga 
kolonyalistang Espanyol sa bansa. 


Noong 1966, itinatag naman ng 
libu-libong kabataan ang tinaguriang 
Kilusang Ika-24 ng (Oktubre sa 
prinsipyo ng nasyunalismo at diwang 


- mula sa artikulong Sumusulong ang Kabataan ni Jose Maria Sison, Nobyembre 1968 


anti-imperyalista. Sa programa ng 
KM at Makabayang Deklarasyon 
ng ika-23 ng Oktubre, 1966, na 
pinagtibay ng Kongreso ng mga 
Estudyante para sa Pagsusulong 
ng Nasyunalismo at itinaguyod ng 
Kilusang Ika-24 ng Oktubre bilang 
pang-ideolohiyang pundasyon 
nito inilinaw “ang makabayang 
tindig at rebolusyonaryong mithiin 
ng buong kabataang Pilipino na 
walang-takot na nagpahayag 
ng kanilang determinasyong 
makibaka at lumaban para makamit 
ang (pambansang kalayaan at 
demokrasya. 


Humantong ito sa malakihang 
demonstrasyon noong Oktubre 24 at 
Nobyembre 3, 1966 laban sa papet 
na Marcos at sa mga agresyon ng US 
sa Asia. Ipinakita nila ang kanilang 
kahandaang magbuwis ng dugo 
para sa sambayanan at matatag 
na paninindigan laban sa lahat ng 
reaksyunaryo. Tinuligsa ng mga 


.. /pinakita ng mga kabataang Pilipino ang 
kanilang lakas sa pakikipagkaisa sa mga aping- 


uri ng mga manggagawa at magsasaka upang 
igiit ang pambansang kasarinlan at gisingin ang 
rebolusyonaryong diwa ng mamamayan. 

kabataan ang paglahok ng tropang 
Pilipino sa gerang agresyon ng US 
sa Vietnam. Tinunggali rin nila ang 
paglaganap ng McCarthyismo na 
higit na nagpalala sa paglabag sa 
mga karapatang sibil at kalayaan 
sa pamamahayag ng mamamayan. 
Ang mga inilunsad na pagdinig 
dito sa bansa na ala-McCarthy 
ay malinaw na nagtatangkang 
magpakalat ng anti-komunistang 
isterya na nagbibigay ng baluktot 
na katwiran sa reaksyunaryong 
gubyerno upang atakehin ang 
mamamayan at kanilang mga 
lehitimong pakikibaka. 


Tulad ng ipinamalas ng mga 
kabataang kalahok sa Kilusang Mayo 
Kwatro ng 1919 sa Tsina, ipinakita 
ng mga kabataang Pilipino ang 
kanilang lakas sa pakikipagkaisa sa 
mga aping-uri ng mga manggagawa 
at magsasaka upang igiit ang 
pambansang kasarinlan at gisingin 
ang rebolusyonaryong diwa ng 
mamamayan. Isinabuhay nila 
ang mapanlabang sigaw ng mga 
rebolusyonaryong kabataan ng Tsina 
na “Makatarungan ang magrebelde!” 


Ang mga panawagan na “Yankee 
Go Home”, “Makibaka, huwag 
matakot” hanggang sa “Ibagsak 
ang imperyalismo, pyudalismo at 
burukrata kapitalismo”, “Isulong 
ang Digmang Bayan” at “Rebolusyon 
Sagot sa Martial Law!” ay malilinaw 
at makapangyarihang tinig mna 
dinala at itinaguyod ng kabataan 
sa kanayunan at kalunsuran pati 
ng milyun-milyong 5B8B7magsasaka, 
manggagawa, petiburgesya at iba 


pang demokratikong sektor ng 
lipunang Pilipino. 
Mula.” sa mga. akademya, 


nagtungo ang libu-libong kabataang 
estudyante sa mga lansangan upang 
ipanawagan ang pagsusulong ng 
isang pambansa-demokratikong 
kampanya sa edukasyon na nakabatay 
sa makabayang deklarasyon, 
pagtatanggol sa kalayaang sibil: 
at paglalantad sa kalikasan ng 
karahasan ng estado na kinakatawan 
noon ng rehimeng US-Marcos. 


Sa halos dalawang taong pag- 
iral ng KM, umani ito ng malawak 
na suporta ng mamamayan dahil 

sa matapat na mithiin at marangal 


na layuning ipagtagumpay ang 
rebolusyonaryong pakikibaka ng 
mamamayan. “Malaking papel din 
ang ginampanan ng KM at mga 
rebolusyonaryong kabataan para 
sa muling pagtatatag ng Partido 
Komunista. ng Pilipinas.” noong 
Disyembre 26, 1968 at sa pagtatatag 
ng Bagong Hukbong Bayan noong 
Marso 29, 1969. Hindi matatawaran 
ang lahat ng iniambag ng mga 
rebolusyonaryong kabataan para 
kamtin ang mga tagumpay na ito. 


Sa Timog Katagalugan, sa hanay 
ng mga estudyante at guro sa UP 
Los Bafios (UPLB) nagsimulang 
umusbong ang progresibong kilusan 
noong kalagitnaan ng dekada 1960. 
Sa hanay ng mga estudyanteng ito 
nagmula ang mga unang kasapi ng 
KM sa pamantasan. Matapos ang 
Ikalawang Pambansang Kongreso 
ng KM noong 1967, malaking 
bahagi ng balangay ng KM sa UPLB 
ay naging balangay ng Samahang 
Demokratikong Kabataan (SDK). 


Naging bahagi ang TK ng mga 
pagkilos na tumututol sa pananalakay 
ng US sa Vietnam at pagpapadala 
ng gubyernong Marcos ng mga 
tropang Pilipino doon. Inilantad 
din nila ang kasunduan ng UP at US 
Air Force na mag-eksperimento sa 
Bundok Makiling ng mga kemikal na 
napalm at defoliants (Agent Orange) 
na kalauna'y ginamit ng US sa 
malawakang pagpatay ng mga puno 
sa mga kagubatan ng Vietnam para 
pagkaitan diumano ng pagkukublihan 
ang mga gerilyang Vietnamese. 


Kasunod ng malawakang welga 
ng mga estudyante sa Kamaynilaan 
noong magtatapos ang 1968, 
pinamunuan ng mga aktibista ang 
unang welga ng mga estudyante, 
faculty members at non-academic 
personnel sa UPLB noong Pebrero 
1969. Bunga nito, naalis ang mga 
paniniil sa “academic freedom, 
bagay na lumikha ng paborableng 
kundisyon para sa pagpapalaganap 
ng mga progresibong ideya hindi 
lamang sa loob ng pamantasan 
kundi hanggang sa labas nito. May 
naitayo ring progresibong samahan 
ng kabataan sa Batangas na nakilala 
sa pangalang Kabataang Gabay ng 
Bayan noong huling bahagi ng 1969 
o maagang bahagi ng 1970. Bago 
pa sumapit ang Sigwa ng Unang 
Kwarto noong 1970 naipwesto na 
ng hanay ng mga rebolusyonaryong 
kabataan ang kanilang sarili para sa 
pukpukang pakikibaka sa pasistang 
rehimeng US-Marcos bago pa nito 
ipataw ang Martial Law sa buong 
bayan noong 1972. 


Tinutulan ng mga kabataang 
estudyante sa UPLB ang pagtaas 
ng matrikula at iba pang bayarin 
kung saan kinalampag ng mga 
pagkilos ang administrasyon 
upang igiit ang pagbibigay ng 
mas mataas na subsidyo para 
sa pamantasan. Ipinaglaban 
din nila ang pagpapanumbalik 
ng konseho ng mga mag-aaral 
at student paper noong 1978. 


Habang ipinapanawagan ang 
demokratikong interes ng mga 
mag-aaral, nakiisa rin sila ssa 

pakikibaka ng mga manggagawa at 
magsasaka na nagresulta sa pagdami 
ng mga kabataang tumungo sa 
mga pagawaan at sakahan para sa 
integrasyon at gawaing propaganda. 
Noong dekada 1980, nagbarikada 
ang mga kabataang estudyante sa 
UPLB Gate at ipinanawagan ang “No 
Payment of Fees” na nag-anak ng 
mga barikada sa ibang bahagi ng 
campus. 


Ang kilusang kabataang ito 
ang nagluwal at nagpanday ng 
libu-libong B kabataang sumuong 
sa landas ng rebolusyonaryong 
pakikibaka upang pabagsakin ang 
diktadurang US-Marcos.. Marami 
sa kanila ay naging mga martir at 
bayani ng sambayanan na walang 
pag-aatubiling nag-alay ng kanilang 
buhay para sa. sambayanan. 
Kabilang dito sina Rizalina Ilagan, 
Cristina Catalla, Leticia Ladlad, 
Ramon Jasul, Gerardo Faustino, 
Emmanuel Lacaba, Lorena Barros at 
marami pang iba. Nariyan din ang 
mga tulad nina Armando 'Ka Simeon" 
Teng, Gregorio “Ka Roger” Rosal, 
Jose “Ka Pepe” Luneta, Julius Giron, 


Eugenia Magpantay na patuloy na 
nagpunyagi sa rebolusyonaryong 
pakikibaka matapos mapabagsak 
ang diktadura hanggang sa huling 
bahagi ng kanilang mga dakilang 
buhay. Produkto sila ng isang 
henerasyon ng mga bayaning 
kailanma'y hindi malilimutan ng 
mamamayang kanilang matapat na 
pinagsilbihan. Kilala si Ka Simeon sa 
pangunguna sa Ikalawang Dakilang 
Kilusang Pagwawasto sa rehiyon 
noong dekada 1990. Si Ka Roger ang 
itinuring na “Tinig ng Rebolusyon' 
na noo'y tagapagsalita ng Melito 
Glor Command-BHB TK hanggang 
sa itinalagang pambansang 
tagapagsalita ng Partido Komunista 
ng Pilipinas. Si Ka Pepe ang nanguna 
para maitayo ang Kabataan ng 
Gabay ng Bayan at naging kalihim 
ng Southern Luzon Commission 
na namuno sa rebolusyonaryong 
pakikibaka sa rehiyong TK at Bikol. 


Pinatunayan lamang ng mga 
kabataan na walang kaaway, kahit 
gaano kalaki, ang kayang humarang 
sa kanilang pagtahak sa landas 
ng rebolusyon para kamtin ang 


tunay na pagbabago. Bahagi ang 
kilusang kabataan ng pambansang 
pakikibaka para kamtin ang anumang 
kalayaang natatamasa ngayon ng 
mamamayan. Malaking ambag dito 
ang mga tagumpay na nakamit ng 
napakaraming kabataang nangahas 
na salungatin ang reaksyunaryong 
agos na nagpapahirap sa 
sambayanan. Tangan nila ang talino, 
lakas at militansya para isulong ang 
mga makabayang adhikain. Taglay 
nila ang tunay na rebolusyonaryong 
diwang hindi kayang pigilan ng 
anumang pwersa at kapangyarihan. 


Sa huli, tumpak at wasto lamang 
ang mga tinuran ni Ka Jose Maria Sison 
na sa kasaysayan, sa bawat pag-unlad 
ng sibilisasyon at lipunan, hindi 
makasusulong ang isang bansa kung 
hindi nito patuloy na papapanariwain 
ang sarili sa pamamagitan ng mga 
kabataang militante at may 
progresibong kaisipan. 


Ikalawa sa serye ng mga artikulo 
hinggil sa Martial Law sa ilalim ng 
diktadurang US-Marcos 


BANTAY KARAPATAN 


pumanaw 


Labis na 
namimighati. ang 75877mmamamayan 
ng Timog Katagalugan laluna ang 
mga mamamayang nakaugnayan 
ni Antonio Molina sa kanyang 
pagpanaw, isang lider-organisador 
at detinidong pulitikal, 66 taong 
gulang, noong Nobyembre 18 sa 
Palawan Provincial Jail sa Puerto 
Princesa City. Mayroon siyang sakit 
na kanser sa prostate at bituka, 
altapresyon at namamagang lymph 
nodes. 


NN 


Malaon 7 nang. ipinanawagan 
ng mga Palawefio at kaanak ni 
Molina ang kanyang paglaya batay 
sa makataong dahilan ngunit hindi 
ito pinakinggan ng rehimen at 
reaksyunaryong korte. Lumubha ang 
kanyang kalagayang pangkalusugan 
sa bilangguan at binalikat ng mga 

kaibigan at kaanak ang kanyang 
pagpapagamot kabilang ang ilang 
sesyon ng chemotherapy. Dahil sa 
wala siyang natanggap ni anumang 
atensyong B'medikal, mabilis na 
bumagsak ang kanyang katawan 
at kung hindi dahil sa panlabas na 
interbensyon, hahayaan lamang ng 
gubyerno sa pamamagitan ng korte 
at Bureau of Jail Management and 
Penology na mabulok hanggang 
sa masawi ang mga maysakit at 
matatandang detinidong pulitikal. 
Wala sa bokabolaryo ng mga ito ang 
humanitarian na pagturing sa mga 
detinidong tulad ni Molina. Ilan sa 
mga detinidong pulitikal mula sa TK 
na nasawi habang nakapiit ay sina 
Eduardo Serrano, Alex Arias, at iba pa. 


Kabilang si Molina sa Palawan 
7 na dinakip ng AFP-PNP sa isang 


Maysakit na detinidong pulitikal na si Antonio Molina, 


tsekpoynt sa Puerto Princesa City 
noong Oktubre 4, 2019. Mula noon, 
ipiniit na sila sa Puerto Princesa 
City Jail at sinampahan ng mga 
gawa-gawang kaso tulad ng illegal 
possession of firearms and explosives. 


Nagpaabot ng pakikiramay ang 
NDFP-ST sa mga kamag-anak at 
kaibigan ni Molina at nanawagan ng 
pagpapanagot sa rehimeng US- 
Duterte sa mga paglabag nito sa 
karapatan ng “mga  detinidong 
pulitikal. Ayon kay Patnubay de 
Guia, tagapagsalita ng NDFP-ST, 
“Kailangang ipagpatuloy ang 
panawagan para palayain ang mga 
detinidong pulitikal. Igiit ang 
hustisya sa pagkamatay ni Molina at 
iba pang detinidong pulitikal na 
pumanaw sa bilangguan bunsod ng 
pang-aapi sa kanila ng estado.” 

LATHALAIN 


Palayain si Ka Diego! Palayain ang lahat ng detinidong pulitikal! 


D taon na ang nakalilipas nang iligal na arestuhin at ikulong ng 
rehimeng Duterte si Jaime “Ka Diego” Padilla, ang noo'y tagapagsalita 


ng Melito Glor Command-Bagong Hukbong Bayan-Timog Katagalugan. 
Inaresto siya sa Cardinal Santos Medical Center sa San Juan City habang 
nagpapagamot ng kanyang sakit sa puso at inoobserbahan ang kanyang 
Iligal ding inaresto ang kanyang tatlong 


kalagayang pangkalusugan. 
kasama. 


Si Ka Diego ay isang consultant 
sa usapang pangkapayapaan sa 
pagitan ng NDFP at GRP. Protektado 
siya ng mga garantiya sa seguridad 
ayon sa JASIG o Joint Agreement on 
Security and Immunity Guarantee, 
ng Comprehensive Agreement 
on Respect for Human Rights and 
International Humanitarian Law o 
CARHRIHL at ng Protocols | at Il ng 
Geneva Convention bilang isang hors 
de combat at Prisoner of War (POW). 
Walang-awang ipiniit si Ka Diego at 
pinagkaitan ng atensyong medikal 
sa kabila ng kanyang malubhang 
karamdaman sa puso at hypertension 
na humantong na sa ilang mild 
stroke. Sa kabila ng mga panawagan 
ng kanyang pamilya, abogado at 
mga kaibigan na palayain siya sa 
makataong batayan, patuloy siyang 
ipinipiit sa bisa ng mga patung-patong 
na gawa-gawang kaso. Kasalukuyan 
siyang nakakulong sa Municipal Jail ng 
San Jose, Occidental Mindoro. 


Ang kalagayan ni Ka Diego, na 
ngayo'y 74 na taong gulang na, ay 
hindi nalalayo sa kalagayan ng iba 
pang mga detinidong pulitikal sa 
bansa. Nitong Nobyembre 18 lamang, 
pumanaw habang nakabilanggo sa 
Palawan Provincial Jail ang detinidong 
pulitikal na si Antonio Molina sa sakit 
na kanser sa prostate at bituka. 
Ipinagkait sa kanya ng reaksyunaryong 
korte ang nararapat na atensyong 
medikal. Habang nakaratay sa loob 
ng piitan, nahawa pa siya ng COVID-19 
at napilitan na lamang dalhin sa 
ospital nang malala na ang kanyang 
karamdaman. 


Higit na lumalakas ang panawagan 
ng mamamayan sa kagyat na 
pagpapalaya kay Ka Diego at sa 
lahat ng detinidong pulitikal sa 
buong bansa na umaabot na ngayon 
sa 713, kung saan ang 487 dito ay 

fs 
KA DIEGO 


pawang mga nadakip sa panahon 
ng rehimeng US-Duterte. Matagal 
nang nalantad ang modus operandi 
ng reaksyunaryong gubyerno sa 
pamamagitan ng AFP-PNP at mga 
korte nito ang pagmamanupaktura 
ng mga depektibong arrest warrant 
at pagsasampa ng mga gawa-gawang 
kasong kriminal. Kaakibat din nito 
ang paglalagay ng milyun-milyong 
patong-sa-ulo sa mga tinataguriang 
mga kriminal at terorista na sa huli'y 
pinagkakakitaan lamang ng mga 
upisyal ng AFP-PNP at mga kapural 
nila. 


sa hibang nilang pangarap na wasakin 
ang rebolusyonaryong kilusan bago 
matapos ang termino ni Duterte. Sa 


Hangga't hindi nareresolba ang 
mga ugat ng armadong tunggalian sa huli, 
bansa, tiyak na dadami pa ang walang- 
awa at iligal na dadakpin at ipipiit ng 
reaksyunaryong estado alang-alang 


patuloy itong bibiguin ng 
mamamayang umiigting ang 
pakikibaka para sa tunay na kalayaan 
at demokrasya. 


BANTAY KARAPATAN 


Kapitan sa Rizal, inambus ng 80th IBPA 


Tinambangan ng mersenaryong 80th IBPA si Alan Abonio, kapitan ng Brgy. 
Calawis, Antipolo City, noong Nobyembre 14, alas-4 ng madaling araw. Napatay 
din ang dalawang bodyguard ni Abonio sa nasabing insidente. 


Inambus ang mga biktima ng apat na di-unipormadong elemento ng 80th 
IBPA na armado ng matataas na kalibre ng riple. Sa tusong pakana ng 80th 
IBPA, ibinintang nila ang karumal-dumal na krimen sa Narciso Antazo Aramil 
Command (NAAC)-BHB Rizal upang palabasin na kagyat at malaking banta sa 
seguridad ng mamamayan sa lugar ang presensya ng BHB. 


“Tiyak na gagawin itong tungtungan upang paigtingin ang mga kontra- 
insurhensyang pakana at panunupil sa hanay ng mamamayan at bigyang katwiran 
ang dumadalas at tumatagal na presensya ng militar sa mga baryo at bahayan ng 
masa,” pahayag ng NAAC-BHB Rizal. 


Kilala si Abonio na kasangkapan ng 80th IBPA para sa pekeng pagpapasuko sa 
mga katutubong Dumagat at Remontado na iprinisinta sa Brgy. Pinugay, Baras, 
Rizal nitong huling mga buwan. Sa kabila ng pagpapailalim ng kapitan sa mga 
imbing pakana ng NTF-ELCAC ay pinili pa rin siyang paslangin ng mga pasista 
upang maghasik ng teror at dungisan ang pangalan ng rebolusyonaryong kilusan. 

Nanawagan ang NAAC-BHB Rizal sa mga Rizalefio na huwag magpatangay sa 
disimpormasyon ng kaaway. “Dapat labanan ang saywar at iba pang porma ng 


pananakot sa masa na bahagi ng kampanyang panunupil ng rehimeng Duterte,” 
dagdag ng NAAC-BHB Rizal. 

TUGEN 


NI PATNUBAY DE GUIA 


kilusan dito? 


Ano ang partylist system ng 
reaksyunaryong gubyerno? Ano 
ang pagsusuri ng rebolusyonaryong 


A3 RA 7941 o Partylist System Act ay isang batas na pinirmahan ni dating Pangulong Fidel V. Ramos 
noong Marso 1995. Sang-ayon sa batas na ito, 2096 ng bubuo ng mababang kapulungan ng kongreso 
(House of Representatives) ay ilalaan para sa kinatawan ng iba't ibang sektor, organisasyon at partido na 
itinuturing na marginalisado at hindi nabibigyan ng sapat na representasyon sa gubyerno. Sa pamamagitan 
ng pagpapalahok sa kanila sa eleksyon, maaari silang makapagpaupo ng maksimum na tatlong kinatawan sa 
kongreso. Sa kasalukuyan, binubuo ng mga kinatawan ng iba't ibang partylist ang 61 sa 260 kabuuang bilang 
ng mga kongresista sa mababang kapulungan. 


Napilitan ang reaksyunaryong 
gubyerno na ipatupad ang partylist 
system dahil hindi nila mapagtakpan 
ang katotohanang walang 
kinatawan sa gubyerno ang mga 
naghihirap at inaaping mamamayan 
na siyang bumubuo ng mayorya 
ng populasyon sa bansa. lto ay 
repormang iniresulta ng tagumpay 
ng Pag-aalsang EDSA noong 1986 
na nagpabagsak sa diktadurang 
Marcos. Bagama't mayroon nang 
umiiral na representasyon ng iba't 
ibang grupo at sektor sa gubyerno 
bago pa man isabatas ang RA 7941, 
napakalimitado nito at pinipili 
lamang ang mga ito batay sa 
partido pulitikal na nangingibabaw 
sa isang panahon, o hindi kaya'y 
itinatalaga. ng presidente s ng 
reaksyunaryong gubyerno. 


Sa pagsasabatas ng RA 7941, 
nagkaroon ng puwang ang mga 
makabayan at progresibong 
grupo na tunay na kumakatawan 


sa mga hinaing at interes ng 
inaaping mamamayang Pilipino 
para makalahok sa sangay ng 


lehislatura. Binigyang-daan nito ang 
pagpapasa ng mga batas, proyekto 
at polisiya ng gubyerno na tunay 
na tumutugon sa pangangailangan 
at karaingan ng mga manggagawa, 
magsasaka, mangingisda, kabataan, 
kababaihan, guro at iba pang sektor 
na kinalimutan ng gubyerno. 


Sa mata ng reaksyunaryong 
batas, binigyan nito ng 
pagkakataong makalahok ang mga 
magsasaka, manggagawa at iba pang 
aping uri at sektor sa lehislatura. 

Ngunit sa tuluy-tuloy na pagtakbo 
ng kasaysayan, ang sistema ng 
partylist ay naging instrumento na 
rin ng mga lokal na naghaharing-uri 
at mga burukrata para kontrolin at 
panatilihin ang kanilang dominasyon 
sa pulitika sabansa. Sa pagbibigay ng 
pahintulot na makapagpatakbo ang 
mga partidong pulitikal ng kanilang 
mga alagad bilang kinatawan ng 
kanilang pekeng “partylist” madali 
lamang na nadomina ng mga 
dinastiya at bulok na pulitiko ang 
sistemang partylist... Sasandakot 
lamang ang mga partylist na tunay 
na kumakatawan sa interes ng 
mamamayan ang nakaupo bilang 
kinatawan sa kongreso. Sila ang mga 
makabayan at progresibong partylist 
na nagsisilbing boses ng mga 


maralita at pinagsasamantalahang 
mamamayan. 


Sa loob lamang ng mahigit 
dalawang dekada, kapansin-pansin 
ang pagdami ng bilang ng mga 
partylist na naglalaban-laban para sa 
limitadong pusisyon tuwing darating 
ang eleksyon. Marami sa mga ito 
ay maituturing na peke at hindi 
mga lehitimong kinatawan ng mga 
sektor at grupong hindi nabibigyan 
ng sapat na pansin ng gubyerno 
(marginalized). 


Lalo pang tumindi at naglitawan 
na parang mga kabute ang 
mga huwad at mapagpanggap 
na partylist sa bawat halalang 
nagaganap sa kada tatlong taon. Sa 
pagbawi ng Korte Suprema sa nauna 

nitong pahayag noong 2001 na ang dapat katawanin 
ng mga tatakbong partylist ay mga tunay na mga 
grupo, organisasyon at sektor na marginalisado o mga 
maralitang di sapat na nabibigyan ng representasyon, 
ipinahintulot nito noong 2013 ang pagsali sa eleksyong 
partylist ng kahit na anong grupo, marginalisado man o 
hindi. 

Nitong Oktubre, nasa 270 partylist ang naghain ng 
kanilang Certificate of Nomination and Acceptance 
(CONA) para sa eleksyong 2022. Sa bilang na ito, 138 
ang nakakuha ng pahintulot ng COMELEC na tumakbo sa 
darating na halalan. 


Marami sa mga bagong partylist na nagsumite ng 
CONA ay mga grupo at indibidwal na tagasuporta at 
tagalinis ng dumi ng kasalukuyang pasistang rehimeng 
Duterte tulad ng Abante Sambayanan Partylist ni Jeffrey 
Celiz, Mothers for Change (MOCHA) nina Mocha Uson 
at Michelle Gumabao at Malasakit Movement ni Celine 
Pialago. Si Celiz ang nagpapanggap na nagbalik-loob 
na kadre umano ng PKP, si Uson ang kontrobersyal na 
sinibak na kagawad ng Presidential Communications 
Office ni Duterte dahil sa mga iresponsable at walang- 
utak na pamamahayag habang sina Gumabao at Pialago 
ay mga bayarang tagapagsalita ng NTF-ELCAC. Sila 
ang masusugid na tagapagkalat ng disimpormasyon 
at pekeng balita ng rehimeng Duterte at NTF-ELCAC. 
Kasama ang mga partylist na ito sa pending ang 
rehistro sa COMELEC dahil sa kawalan ng lehitimong 
organisasyon sa buong bansa. 


Samantala, habang dumarami ang mga partylist ng 
mga naghaharing-uri, tuluy-tuloy at konsistente naman 
ang pag-atake ng mga lokal na burukrata at militar 


sa iilang progresibong elemento sa kongreso. Noong 

Bilang ng mga partylist (PL) na 

lumalahok sa eleksyon 
Taon Tumakbong PL Nanalong PL 
1998 12o 14 
2001 162 14 
2004 66 28 
2007 93 5a 
2010 178 b7 
2013 Tle 56 
2016 115 59 
2019 134 61 


“ hindi pa kasama rito ang malaki-laking bilang ng mga 
partidong diniskwalipika ng COMELEC kada eleksyon 


Sanggunian: wikipedia.org 

panahon ni GMA (2005 hanggang 2010), pinagkaitan niya 
ng pondo para sa mga proyekto ang mga progresibong 
partylist na tinagurian ngayong MAKABAYAN Bloc dahil 
kritiko ang mga ito ng kanyang administrasyon. Sa huli'y 
idedeklarang unconstitutional ang PDAF at tuluyan nang 
tatanggalin. Naging biktima rin ng paninira at pagdusta 
ang mga kinatawan nito at naobligang magkulong sa loob 
ng opisina ng Kongreso sa loob ng dalawang buwan noong 
2006 na tinaguriang Batasan 5 matapos silang kasuhan 
ng rebelyon at pagpapakana umano ng isang coup d'etat 
laban sa rehimeng GMA noong 2003 na napatunayan 
namang pawang kasinungalingan at mga inimbento 
lamang. Liban pa rito ang mga akusasyon na ang kanilang 
mga partylist ay “front” ng PKP-BHB na hindi rin naman 
napatutunayan - mga akusasyong tanging nakabatay sa 
pagiging kritikal nila sa nagpalit-palitang administrasyon 
at sa mga ipinatutupad nitong anti-mamamayang 
patakaran, programa at polisiya. 


Pinakamalala sa mga pag-atakeng ito ang ginagawa ng 
kasalukuyang rehimen sa pangunguna ng NTF-ELCAC at 
mismo ni Duterte laban sa mga progresibong partylist at 
lumalawak na hanay ng oposisyon. Bukod sa red-tagging 
at mga pagbabanta sa buhay ng mga mambabatas, 
binubuyo ni Duterte ang iba pang saray at ahensya ng 
gubyerno para idiskwalipika ang mga progresibong 
partylist sa halalan at tuluyang alisan ng boses sa 
kongreso ang mamamayan. 


Binababoy at binabaluktot ng mga tradisyunal na 
pulitiko ang batas hinggil sa sistemang partylist upang 
pagsilbihin sa kanilang pagkaganid sa kapangyarihan. 
Hindi mapagtatakpan ng anumang palamuti at 
tabing ng demokrasya ang umaalingasaw na amoy ng 
nabubulok na sistema ng pulitika sa Pilipinas. Tanging 
ang rebolusyong Pilipino lamang na suportado ng 
malawak na mamamayan ang makapagbibigay ng tunay 
na makabayan at demokratikong gubyerno para sa mas 
nakararaming Pilipino. 


Gayunman, dapat pa ring tiyakin ng mamamayan 
na mayroon silang tinig sa loob ng reaksyunaryong 
kongreso na maninindigan para sa kanilang interes 
at kapakanan. Sa pamamagitan nito, naitutulak ang 
mga batas na lehitimong maglilingkod sa taumbayan at 
bansa at tatayong oposisyon sa mga anti-mamamayang 
lehislasyon. 


Bagama't makitid at patuloy pang kumikitid ang 
espasyong ibinibigay ng estado para makapasok ang mga 
progresibo sa loob ng kongreso, magagawa ng 
mamamayang kontrahin at labanan ang pakanang ito sa 
pamamagitan ng pagpapalakas ng kanilang suporta at 
tinig sa mga partidong tunay na magtataguyod sa kanilang 
interes... Hindi makapananaig ang mga paninira at 
maniobra ng estado kung mismong ang mamamayan ang 
maninindigan para ipagtanggol ang mga lider at partidong 
nagsusulong ng kanilang mithiin. 

BANTAY KARAPATAN 


NS 


Walang habas na pambobomba at pangraratrat, puminsala 
sa mamamayan ng Mindoro at Quezon 


Sa loob lamang ng isang buwan, naitala sa Occidental Mindoro at Quezon ang mga insidente ng 
walang habas na pambobomba at pangraratrat (strafing, indiscriminate firing) ng mga berdugo at teroristang 
tropa ng AFP-PNP. Mariing kinundena ng mga mamamayan ng dalawang probinsya ang mga insidenteng ito na 
naghatid sa kanila ng matinding takot at trauma, at nagwasak sa kanilang kabuhayan at ari-arian. Tinuligsa rin 
ang iba pang paglabag ng mersenaryong militar at pulis sa karapatang tao ng mga residente habang nagsasagawa 
ng walang puknat na focused military operations (FMO) at retooled community support program operations (RCSPO). 


Mindoro. Walang pakundangang 
nagpasabog ang 203rd Brigade 
ng dalawang bala ng howitzer sa 
mga komunidad sa hulo ng Ilog 
Lumintaw sa Brgy Manoot, Rizal 
noong Nobyembre 29. Bahagi ito 
ng pursuit operations ng berdugong 
militar matapos silang mapinsalaan 
nang makalaban nila ang isang yunit 
ng BHB noong Nobyembre 23. 


Dahil sa walang habas na 
panganganyon, napilitang lumikas 
pansamantala ang nasa 15,000 
katao. Ang lugar na kinanyon ay 
komunidad ng (mga katutubong 
Bangon at Batangan, at sasaklawin 
ng iniraratsadang pagpapalawak ng 
Tamaraw Reservation Project sa Mt. 
Iglit-Baco Natural Park. 


Bukod dito, iligal na dinakip ng 
kriminal na mga sundalo at pulis 
ang apat na Mangyan-Batangan 


at Alangan noong Nobyembre 29 
na pawang namamasko lamang 
noon sa kapatagan ng Occidental 
Mindoro. Sapilitan silang dinala 
sa kampo sa Sityo Mantay, Brgy. 
Monteclaro, San Jose at doon 
binugbog ng mga elemento ng 4th 
IBPA. Nasugatan sa leeg ang isa sa 
mga biktima matapos ang marahas 
na pambubugbog. Hanggang sa 
kasalukuyan, nakakulong ang mga 
biktima sa nasabing kampo nang 
walang isinasampang kaso laban sa 
kanila. 


Pinagbawalan ding umahon sa hulo 
ang mga magsasaka at katutubong 
papunta sa kanilang bukid o pauwi 
ng kanilang pamayanan. Malaki 
ang epekto nito sa mga magsasaka at 
katutubo sa lugar lalo't kasagsagan 
ngayon ng anihan sa (Occidental 
Mindoro. 


BALITANG TO 


cm Aktibong depensa ng BHB-Mindoro, 
-s/] bigwas sa 203rd Brigade at PNP- 


MIMAROPA 


Tatlong elemento ang namatay habang sugatan ang hindi bababa sa isang 
iskwad ng nag-ooperasyong mga tropa ng 203rd Brigade at PNP-MIMAROPA 
sa matagumpay na aktibong depensa ng isang yunit ng Lucio de Guzman 
Command (LdGC) - BHB Mindoro sa Brgy. Pag-asa, Sablayan, Occidental 


Mindoro noong tanghali ng Nobyembre 23. 


Bigwas ito sa walang patid na FMO at RCSPO ng nasabing mga yunit 
ng militar sa mga bayan ng Rizal at San Jose sa Occidental Mindoro, at 
Bongabong, Roxas, Mansalay, Bansud at Gloria sa Oriental Mindoro. 


Ayon kay Madaay Gasic, tagapagsalita ng LAGC-NPA Mindoro, “patuloy 
na bibigwasan ng LDGC ang mga FMO at RCSPO ng 203rd Brigade at PNP- 
MIMAROPA upang bigyang hustisya ang lahat ng mamamayang Mindorefio 


na naging biktima nila. 


Bahagi ito ng kabuuang pagsisikap ng 


sambayanan upang biguin ang kontra-rebolusyonaryong gerang JCP 
Kapanatagan ng rehimeng Duterte na walang ibang idinulot kundi 
pagkawasak ng buhay at kabuhayan ng mamamayan.” 

Quezon. Apat na araw na 
binomba at niratrat ng pinagsanib na 
pwersa ng 59th at 85th IBPA ang mga 
kabundukan at kabukiran ng Lopez, 
Gumaca, Pitogo at Macalelon mula 
Nobyembre 12. 


Sa pagpasok pa lamang ng buwan, 
aabot na sa 40 baryo sa mga bayang 
ito ang apektado ng tuluy-tuloy na 
pambobomba, istraping, operasyong 
militar at sarbeylans sa himpapawid 
ng 201st Brigade. 


Noong Nobyembre 15, halos 
kalahating oras na nangratrat ang 
mga elemento ng 59th IBPA sa Sityo 
Maliit ng Batolinao, Brgy. San Jose, 
Macalelon. Dahil dito, namatay ang 
alagang kabayo ng mag-asawang 
Rodel Llames at Jenna Oreviana. 


Matapos ang pangraratrat, iligal 
na dinakip ng mga sundalo ang mag- 
asawa. Nagreklamo ang Sangguniang 
Barangay sa 59th IBPA subalit buktot 
na iginiit ng kumander ng mga 
berdugo na may kasamang armado 
ang mag-asawang Llames kaya sila 
pinagbabaril. Nahihibang ang 59th 
IBPA dahil nagkaroon ng misencounter 
ang mga tropa nito sa Sityo Malaking 
Batolinao noong araw ding iyon. 


Noong Nobyembre 16, walang 
patumanggang nambomba at nag- 
istraping ang mga militar sa Sityo 
Alat-Alatin, Brgy. San Francisco B, 
Lopez. 


Isinagawa ang mga pambobomba 
at istraping ng mga berdugong militar 
matapos ang dalawang labanan sa 
pagitan ng Apolonio. 8 Mendoza 
Command - BHB Quezon at mga tropa 
ng 201st Brigade noong Nobyembre 
12 at 16. Nasawi sa unang labanan 
ang 5 85Pulang mandirigmang si 
Rhoderick "Ka Guma" Sinas. 

ni Jani 
Anong kapangyarihan ng buktot mong mga kataga? 
Tumatagos ba sa kaibuturan ang iyong mga paratang? 


Maaari mong ulit-ulitin hanggang magmukhang totoo 
Hinabi mong kasinungalingan sa telebisyo't peryodiko 


Ano itong kalokohang tinatatakang terorista 

Kaming nag-uukilkil sa mga reaksyunaryong ahensya? 
Ano itong kagaguhang kaliwa't kanang arestuhan? 
Hindi ba't kayo ang dapat iharap sa hukuman? 


Puu-puong libong kasong iisa ang iskripto 

"Nanlaban", kwarenta y singko, nakatanim, awtomatiko! 
Sa gera kontra-droga, ito na'ng sirang plaka ninyo 
Hanggang sa palpak na lockdown, ito pa rin ang paborito? 


Putang ina doon at putang ina dito! 

Harurot-kambyo ang nguso ng putang inang pangulo! 
Mapanindak, 'nagbibiro' ang palusot ng sanggano 
Ilalagay pa sa pedestal ng de susing loro 


Brutalidad, impyunidad, tigmak-sa-dugo mong kamay 
Korapsyon, pangungutang, istadistikang nilabusaw 
Hurisdiksyon sa lehislatura, ehekutibo't hudikatura 
Baka pati trono sa impyerno, nais mong agawin pa! 


Galit ka raw kuno sa dinastiya't oligarko 

Walang kinikilingan kundi mga pantasya mo't luho 
Serbisyong totoo sa mga kroni at katoto, 
Bayad-utang pala sa mga higanteng negosyante't 
sindikato 


"Ikukulong ko kayo! Papatayin ko kayo!" 

Pulos ka pagbabanta, hari ng pasismo! 

Iyong mga utos tinutupad ng sundalo't pulis mo 
Kaya't internasyunal na komunidad ay iyo nang kritiko 


Wala nang naniniwala sa'yong mga buladas at drama 
Umaalingasaw ka na't hubad na ang iyong maskara 
Huwag nang mag-asam pa't taumbaya'y sukang-suka na 
Wala nang susunod na termino sa pangulong isinasakdal 
na! 


Habang kami'y sinisikil, higit pa kaming sisigaw 
Katotohana'y nakatatak sa aming mga latay at hiyaw 


KULTURA 


Sinisingil ka namin sa sala mong walang kapatawaran! 
Kinitil mo sa'yong palad, mga inosenteng buhay, 
winakasan! 


Manginig ka, Digong, 'pagkat narito na ang husga! 

Sambayana'y nagbabangon, tumutugon nang laksa 
Humanda ka nang lumagpak sa bitag mong nilikha 
Ibabagsak ng nag-aarmas na inapi't dinusta! 


L 
NS 
RED ALERT 


ni Ka Tobias 


Lagi kaming naghahanda sa pagtataas ng alerto 
Lalo ngayong masinsin ang FMO at RCSPO 
Kakambal nito'y panganib, kasuno ng mga marirok” 
Konting sablay lang, baka maunahan ng putok 


"Kasama, sa kabilang sapa, naroon ang kaaway!" 
Pak ap lahat sa packbag, pakat agad at bantay 
Handa ang baril at amopots, 'wag lilikha ng ingay 
Talasan ang isip at pandama, kumubli at maghintay 


"Babaklas na tayo, humanda sa paglakad" 

Mariing atas ng CO bago maya-maya'y sasakad 
Nakahanay na ang tropa, ang tres, nariyan na 

Sabay bulong sa kabadi, "napinaw ko ang 'yong parka" 


Mga bapa at mga bayi, mag-aalala't manunugsog 

Taklis ang itak, dala'ng buyugan, mag-aalam kahit sa ilog 
Mag-uulat, 'di maglulubay, maghahanda pa ng hapunan 
Ihahatid ang kanilang hukbo hanggang sa paroroonan 


Habang ang mga berdugo, magpapagod doon at dito 
Mananatiling bulag, bingi at lalamunin ng siphayo 
Hangga't kanlong kami ng masa, 'di sila makaiisa 
Pagdating ng tamang tiyempo, humanda naman sila! 


O red alert, tunay ngang sa gawain ay abala 
Ngunit nagpapaalaalang kami'y mga gerilya 
Anumang oras, asahang labana'y laging nakaamba 
Pagkat ang sinusuong natin, matagalang digma. 


“ katawagan ng Mangyan sa mga sundalo 

